
PATVIRTINTA

Lietuvos mokinių neformaliojo

švietimo centro direktoriaus 

2021 m. gegužės 20 d. įsakymu Nr. R1-210
2021 METŲ LIETUVOS JAUNIŲ, JAUNUČIŲ IR VAIKŲ KOMANDINIO, ASMENINIO STALO TENISO ČEMPIONATO NUOSTATAI
I. BENDROSIOS NUOSTATOS

1. 2021 metų Lietuvos jaunių, jaunučių ir vaikų stalo teniso komandinio, asmeninio čempionato (toliau – čempionatas) nuostatai reglamentuoja čempionato tikslus, rengėjus, organizavimo, finansavimo, nugalėtojų apdovanojimo jose tvarką. 

2. Organizatoriai ir vykdytojai – Lietuvos mokinių neformaliojo švietimo centras (toliau – Centras) ir Lietuvos stalo teniso asociacija.
3. Organizatoriai asmens duomenis naudoja šiais tikslais: identifikuojant asmenį, registruojantis į varžybas, skelbiant varžybų rezultatus elektroninėje erdvėje.

4. Varžybų metu galimas filmavimas, fotografavimas.

5. Sporto salę varžyboms paruošia priimanti įstaiga.
II. RENGINIŲ TIKSLAS IR UŽDAVINIAI

6. Tikslas – skatinti mokinius sistemingai sportuoti, ugdyti garbingos kovos ir kilnaus elgesio principus.

7. Uždaviniai: 

7.1. populiarinti stalo teniso sporto šaką, ieškoti gabių, talentingų mokinių; 

7.2. kelti sportinį meistriškumą;

7.3. išaiškinti pajėgiausius sportininkus jaunių ir jaunučių amžiaus grupėse.

III. DALYVIAI

8. Dalyvauja miestų, rajonų rinktinės, sporto ugdymo centrų, klubų komandos.

8.1. Varžybose gali dalyvauti tik galiojančią LSTA žaidėjo licenciją turintys žaidėjai.
8.2. Čempionatas vykdomas keturiose amžiaus grupėse: jaunių (gim. 2002 m. ir jaunesnių; gim. 2005 m. ir jaunesnių), jaunučių (gim. 2007 m. ir jaunesnių) ir vaikų ( gim. 2009 m. ir jaunesnių).
8.3 Rajonų grupės čempionate dalyvauja Lietuvos rajonų ir Alytaus bei Klaipėdos miestų komandos. 
8.4 Lietuvos jaunių, jaunučių ir vaikų čempionatuose dalyvauja Vilniaus, Kauno, Šiaulių, Panevėžio ir 6 stipriausios Lietuvos rajonų, Alytaus ir Klaipėdos miestų komandos.

8.5 Jaunių amžiaus grupėse vykdomos tik komandinės varžybos. Komandos sudėtis – 5 dalyviai ir 1 treneris. Jaunučių ir vaikų amžiaus grupėse vykdomos komandinės ir asmeninės varžybos. Komandos sudėtis – 4 dalyviai ir 1 treneris.
8.6 Teisėjų kolegijai pateikiama gydytojo vizuota paraiška ir dalyvių asmens dokumentai. Žaidėjas gali būti registruojamas tik vienoje komandoje. Jaunučių amžiaus grupėje pasitraukusios iš varžybų ir nedalyvavusios asmeninėse varžybose komandos rezultatai anuliuojami. Komanda privalo turėti vienodą aprangą.

 IV.  ORGANIZAVIMO, VYKDYMO,

NUGALĖTOJŲ Apdovanojimo TVARKA

9. Rajonų grupėje vykdomos finalinės varžybos. Jei kiekvienoje amžiaus ir lyties grupėje dalyvauja ne daugiau kaip 11 komandų, jos ,,gyvačiukės” principu paskirstomos į du pogrupius, kuriuose žaidžiama ratų sistema. Pogrupių I ir II vietų laimėtojai žaidžia ratu, išsiaiškindami I–IV vietas. Pogrupių III ir IV vietų laimėtojai žaidžia ratu, išsiaiškindami V vietą. Pogrupiuose sužaisti susitikimai įskaitomi.

10. Jeigu kiekvienoje amžiaus ir lyties grupėje dalyvauja dvylika ir daugiau komandų, jos paskirstomos į keturis pogrupius, kuriuose žaidžiama ratų sistema. Komandos, užėmusios pogrupiuose I vietas, ratu žaidžia dėl I–IV vietų. Komandos, užėmusios II vietas, ratu žaidžia dėl V vietos. Pogrupiuose sužaisti susitikimai įskaitomi.
11. Lietuvos čempionato finalinėse varžybose komandos pagal reitingą paskirstomos į du pogrupius ,,gyvačiukės” principu. Žaidžiama ratų sistema. Pogrupiuose pasiekti rezultatai įskaitomi.

12. Komandos, pogrupiuose užėmusios I ir II vietas, sudaro finalinį ketvertuką ir išsiaiškina nugalėtojus. A pogrupio 3 komanda susitinka su B pogrupio 3 komanda, A pogrupio 4 komanda susitinka su B pogrupio 4 komanda, A pogrupio 5 komanda susitinka su B pogrupio 5 komanda.

13. Komandinių susitikimų tvarka: 1. A–X, 2. B–Y, 3. C–Z, 4. A–Y, 5. B–X. Komandiniai susitikimai vykdomi iki pergalės, t. y. kol viena komanda laimi tris individualius susitikimus.

14. Asmeninės varžybos vykdomos dviejų minusų sistema, išaiškinant visas vietas. Žaidžiama iš trijų laimėtų setų. Vaikų (gim. 2009 m. ir jaunesnių) čempionato finalinėse varžybose žaidėjai, patenkantys pagal reitingą į 10-uką, bet su komanda nepatekę arba komandai atsisakius dalyvauti finalinėse varžybose, šiose varžybose dalyvauti gali. Reikalingas sporto ugdymo centro prašymas ir organizatorių leidimas.

15. Rajonų grupėje finalinėse varžybose dalyvaujančios komandos iš anksto informuoja varžybų vyr. teisėjus apie savo atvykimą. Lietuvos čempionato finalinėse varžybose negalinčios dalyvauti komandos prieš 5 dienas informuoja LMNŠC metodininką Ričardą Ališauską ir LSTA trenerių tarybos pirmininką V. Frizel.
16. Rajonų grupės varžybose komandos, dalyviai, užėmę I–III vietas, pagal galimybę apdovanojami taurėmis, medaliais, prizais. 
17. Žaidžiama su plastikiniu kamuoliuku, kurio svoris – 2,7 g.

18. Lietuvos čempionato finalinėse varžybose komandos, užėmusios prizines vietas (kiekvienoje amžiaus ir lyties grupėje), apdovanojamos taurėmis, diplomais, medaliais. Asmeninių varžybų nugalėtojai ir prizininkai apdovanojami atitinkamo laipsnio diplomais, medaliais, prizais.

V. Varžybų datos ir vieta

19. Lietuvos komandinio, asmeninio čempionato finalinių varžybų datos ir vietos bus paskelbtos po rajonų grupių varžybų.

20. Atvykimas į varžybas iki 11.00 val.
VI. FINANSAVIMO SĄLYGOS

21. Visas varžybų dalyvių komandiravimo išlaidas apmoka komandiruojanti organizacija. 

22. Varžybų teisėjavimo, dalyvių apdovanojimo išlaidas pagal galimybes apmoka Centras. 

VII. BAIGIAMOSIOS NUOSTATOS

23. Paraiškos: 

23.1. vardinės paraiškos su gydytojo vizomis ir varžybų dalyvių asmens tapatybę patvirtinantys dokumentai pateikiami vyr. sekretoriui atvykus į varžybas.

24. Komandų vadovai atsako:

24.1. už dokumentų pateikimą; 

24.2. už dalyvių saugumą kelionės ir pirmenybių metu;

24.3. už tinkamą mokinių elgesį varžybų ir laisvalaikio metu.

25. Čempionatas yra viešas renginys, kuriame gali būti filmuojama ir fotografuojama.

26. Čempionato dalyviai sutinka, kad filmuota ir fotografuota medžiaga bus talpinama žiniasklaidoje ir internete.

27. Komanda, pateikdama paraišką, patvirtina, kad su šiais nuostatais susipažino ir jų laikosi.

28. Renginių metu dalyviai privalo vadovautis LR vyriausybės, Valstybės lygio ekstremalios situacijos valstybės operacijų vadovo nutarimais, sprendimais ar kt. teisės aktais, susijusiais dėl karantino LR teritorijoje paskelbimo, laikydamiesi visų saugumo reikalavimų. Privaloma naudoti asmenines apsaugos priemones dėl COVID-19. 

29. Organizatoriai pasilieka galimybę keisti varžybų datas, vietą ir laiką.

__________________________

Parengė

LMNŠC metodininkas

Ričardas Ališauskas, tel. (8 5) 215 4329,  el. p.  ricardas.alisauskas@lmnsc.lt
